作者:岳珂
標題:六州歌頭
內容:海棠開後，紅雨灑江濆。春風路，窺杏非，剪葵榛。繞梅魂。滿院禽聲悄，扶醉起，初睡足，誚不似，玉奴輩，負東昏。回首曲江，多少花邊臥，高塚麒麟。謾名韁利鎖，何日濯塵纓。幾絆浮生。遣區驚。試從今數，春歸日，留不住，掩重門。風雨遇，歸閬女，戰吳軍。費溫存。總被流鶯笑，英爛熳，誤間關。詩卷債，負便腹，遂吟肝。長記風光流轉，問少陵、曾與春言。便聯鑣相約，一醉臥紅雲。畫角城閽。